Samarbejdskontrakt

## Styring

Ledelse af gruppen: Ida er gruppens overordnede leder. Denne opgave består i:

* Sammenskrivning af agenda til hvert gruppemøde.
* Holde styr på deadlines, såvel gruppens egne som de givne af IHA
* Rykke gruppemedlemmer op til deadlines om nødvendigt.
* Træffe den endelige beslutning, efter samråd med gruppen
* Overblik for fuld smadder!!!

Ved lederens fravær varetager Line overstående opgaver.

Gruppens procesleder er Mohamed.

Brian kommunikere med Samuel. (mail: [sat@ase.au.dk](mailto:%20sat@ase.au.dk))

Ordstyreren vælges skiftevis ved mødes start.

Referat: Der skal tages referat fra alle gruppemøder og holdmøder. Referent er Mette. Referat af gruppemøderne/vejledermøderne lægges i Dropbox.

## Møder

Indkaldelse: Der indkaldes til møder over Gruppe 5’s facebookgruppe. Agendaen til mødet lægges op på facebookgruppen og i Dropbox.

Antal møder: Vi stiler efter at holde et møde om ugen med vores vejleder. Primær dag er tirsdag kl. 12:15. Behovet for gruppemøder kender vi ikke endnu, derfor er dette ikke nærmere specificeret.

Formål: Vores formål med gruppemøderne er at opdatere hinanden og samle op på det arbejde der foregår i de mindre teams, for at sikre at vi alle arbejder hen mod det samme mål.

Agenda: Hvert team lægger deres input til agendaen på facebookgruppen senest 24 timer før det næstkommende gruppemøde.

Afbud: Et medlem skal melde afbud til et møde på facebookgruppen hurtigst muligt, dog senest dagen før mødet. Konsekvensen ved udeblivelse fra et møde, uden at der er meldt afbud, er at der skyldes kage/snack til gruppen ved næstkommende gruppemøde. Ved gentagende udeblivelse fra møder tages det op på gruppemøderne, for at finde frem til årsagen. Dette gælder både for gruppemøder og vejledermøder.

Ved sygdom skal der meldes afbud hurtigst muligt, senest kl. 9, dog ikke hvis mødet er før kl. 9, da skal afbud meldes senest ved mødets begyndelse.

Forberedelse: Det forventes, at alle medlemmer møder forberedt op til gruppemøderne. Alle møde-relevante dokumenter lægges derfor i Dropbox senest 24 timer før det næstkommende gruppemøde.

## Forventningsafstemning

Forventning: Alle i gruppen er enige om, at vi går efter en toppræstation, og alle er villige til at lægge det arbejdet i det som en toppræstation kræver.

Ambitionen om toppræstation kan tages op til revurdering på et gruppemøde, hvis et medlem føler at arbejdsbyrden for at opnå toppræstationen bliver for stor. Sker dette vil vi gå gennem forventningsafstemning igen, og skabe en plan herfor.

Vi stræber efter at udfordre os selv, og hen af vejen vil vi tage op igen hvor vores ambitionsniveau lægger.

Det forventes at slutproduktet skal være et blodtryksmålersystem der virker.

## Kommunikation

Fildeling: Alle dokumenter lægges op i den fælles Dropbox-mappe *”3. semesterprojekt – gruppe 5”*

Omgangstone: Kommunikationen i gruppen skal foregå med en god og ordentlig tone. Alle skal have mulighed for at komme med deres besyv. Vi skal være åbne over for hinandens synspunkter og der skal være plads til at give både positiv og negativ feedback.

Problemer: Om et problem er af sådan en karakter, at vi skal gå til vejlederen afgøres demokratisk i gruppen eller af gruppens leder, hvis man vurdere at uenigheden i gruppen er overskyggende for det videre arbejde.

Interne problemer i gruppen tages først op samlet på et gruppemøde. Kan en løsning ikke findes her, går vi til vejlederen. Lederen kan bruges som talerør til gruppen, hvis et medlem ikke selv ønsker at sige det åbent på et gruppemøde.

Ved gentagende overtrædelse af samarbejdskontrakten tages det op på et gruppemøde. Dette kan om nødvendigt lede videre til møde med vejlederen og afsluttende med at personen smides ud af gruppen.

# Gruppens underskrifter:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mette Østergård Knudsen Line Skov Larsen

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ida Mark Skovbjerg Brian Hansen

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Khaled Edwan Mohamed Hussein Qoosh