**Konklusion**

Vi kan i dette projekt konkluderer, at der er blevet udarbejdet et system, som kan tilsluttes et væskefyldt kateter og vise en blodtrykskurve på en computerskærm. Igennem dette projekt ønskede vi, at opstille et system, som afspejler et hverdagsscenarie og efterlever de funktionaliteter, som vi fik fortalt og beskrevet af en anæstesi sygeplejerske fra Herning Sygehus. Overordnet set, ønskede vi altså at opstille to systemer tilsvarende dem, som benyttes på sygehuse i dag. Et som skulle simulere EPJ systemet og et som skulle simulere den monitor, som bruges til afbildning af blodtryk, EKG og iltmætning.

I vores system har vi implementeret de to systemer, som to skærme. Den første skærm, som vises i vores program er startskærmen, det er her personalet logger ind og vælger patienten. Derudover er det også her vi kalibrerer. Denne funktion skal udføres af en servicemedarbejder og ville i et hverdagsscenarie ikke ske i EPJ systemet. Når der er logget ind kommer vi til hovedskærmen. Her vises patientens navn og CPR og det sundhedsfaglige personale kan starte blodtryksmålingen. I vores system var det tidsmæssigt og ressourcemæssig ikke mulig, at få implementeret EKG og iltmætning og vi viser derfor kun blodtrykket, med systolisk, diastolisk og middeltryks værdier. På denne skærm har vi valgt, at nulpunktjustering skal kunne foretages, men er bevidste om, at dette ville ske automatisk og altså ikke er vist på en blodtryksmåler i praksis. Vi har endvidere udarbejdet to databaser, en EPJ database og en personale database, som afspejler det EPJ system, der bruges i sundhedssektoren i dag.

Vi kan efter denne projekt proces konkluderer, at vi har opnået det overordnede resultat og mål, som vi havde for vores system. Vi har igennem interaktion mellem hardware og software fået vist et blodtrykssignal og der udskives systolisk og diastolisk tryk, som er indenfor de grænseværdier, der ses ved et normalt blodtryk.

I forbindelse med proces ledelse og deltagelse, har vi i gruppen lært vigtigheden i at have en leder, som kan holde et overordnet overblik og tage styring og lederskab når dette er nødvendigt. Vi har i gruppen været seks mand, og det er derfor vigtig, at en fra holdet kan samle trådende og sørge for et fælleskab i gruppen, hvor alle yder samme indsats for samarbejdet og projektet. Vi har derfor også været nødsaget til samle gruppen og udnævne en ny leder, som turde tage de valg og det ansvar, som følger med lederrollen. Samlet set har vi i dette projekt opnået ny viden og draget nyttes værdige erfaringer, som vi kan tage med i et videre projekt arbejde.